Николай Гумильов
Сън

Превод от руски: Елеонора Княжева, —

chitanka.info

От лош сън снощи се събудих,

от скръб сърцето ми изстена.

Че друг обичаш ти, сънувах,

а си от него наранена.

И от постелята избягах

като убиец от въже.

Фенерите навън блестяха

с очи на диви зверове.

Едва ли някой друг така

бездомен се е лутал в мрака.

Реки със пусти корита

за мене улиците бяха.

Стоя пред твоята врата

и няма връщане назад.

Но зная, че не бих посмял –

не бих прекрачил твоя праг.

Обидил те е той, разбирам,

макар било е само сън.

И все пак в този миг умирам

пред тъмния прозорец вън…

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.